cyanic-selkie/wikianc huggingface dataset:
Fraizer Campbell
Campbell liittyi Manchester Unitedin junioreiden riveihin 1. heinäkuuta 2004. Vuoteen 2006 asti reservissä pelannut Campbell oli auttamassa reservijoukkuetta triplamestaruuteen, tehden myös maalin loppuottelussa. Aikuisten joukkueessa Campbell debytoi 9. toukokuuta 2006 Roy Keanen testimonial-ottelussa. thumb|left|200px|Frazier Campbell. Ennen kauden 2006–2007 alkua Campbell teki ensimmäisen maalinsa edustusjoukkueessa, kun hän tuli vaihdosta kentälle Wayne Rooneyn tilalle ja onnistui maalinteossa harjoitusvastustaja Macclesfield Townia vastaan. Kauden 2006–2007 Campbell pelasi lainasopimuksella Royal Antwerpissa. Belgian kakkosdivarijoukkueessa Campbell teki 21 maalia 33 ottelussa. Fanien keskuudessa hän sai lempinimen "Super Campbell".
Lons-le-Saunier
Lons-le-Saunier on kunta ja Juran departementin pääkaupunki Franche-Comtén hallintoalueella Ranskassa. Kunnassa oli 18 483 asukasta vuoden 1999 väestönlaskennassa. Lons-le-Saunierin pinta-ala on kahdeksan neliökilometriä.
Ontario
Maantiede
Ontariossa on monia isoja kaupunkeja, kuten Toronto (provinssin pääkaupunki), Ottawa (Kanadan pääkaupunki) ja Thunder Bay. Osa Niagaran putouksista sijaitsee Ontarion puolella, osa Yhdysvaltojen puolella.
Hallinto
Ontario on provinssi, mikä tarkoittaa että sillä on laaja itsehallinto. Provinsseilla on oma verotus ja lainsäädäntö, sillä ne huolehtivat itse muun muassa järjestyksestä, paikallisesta infastruktuurista, luonnonvarojen käytöstä, koulutuksesta ja terveydenhuollosta. Provinsseilla on omat perustuslait, jotka eivät kuitenkaan saa olla ristiriidassa liittovaltion perustuslain kanssa. Sama pätee muuhunkin lainsäädäntöön.
Provinssin lait säätää Ontarion parlamentti. Parlamentti on yksikamarinen, ja sen 124 edustajaa valitaan vaaleilla neljän viiden vuoden välein. Vaalit voittaneen puolueen johtajasta tulee Ontarion pääministeri, ja hän valitsee hallituksen. Varakuvernöörin rooli on vahvistaa parlamentin asettamat lait sekä edustaa Ontariota provinssin ulkopuolella.
Talous
Ontarion joet ja erityisesti sen läpi kulkeva Niagara River tuovat alueelle suuret vesivoimavarat. Tämän etulyöntiaseman sekä erinomaisten Yhdysvaltojen keskiosiin vievien kulkuyhteyksien ansiosta Ontario on Kanadan teollistunein alue. Tärkein osa-alue on tehdasteollisuus, jota harjoitetaan etupäässä niin sanotun Kultaisen hevosenkengän (Golden Horseshoe) alueella.
Kulttuuri ja urheilu
Ontariossa toimii neljä sinfoniaorkesteria: Toronton sinfoniaorkesteri, Ottawa, Hamilton ja Kitchener-Waterloo.
Upplands-Bron kunta
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 207 999 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 43 000 kruunua.
Taajamat
Kunnassa on 7 taajamaa, joiden osuus kunnan väestöstä vuoden 2010 lopussa oli 90,2 prosenttia. Taajamien ulkopuolella asui tuolloin 2 316 asukasta. Seuraavassa on lueteltu kunnan alueella sijaitsevat taajamat väkilukuineen:
Carter Brown
Ura
Yates käytti eräiden muiden kanssa kirjailijanimeä Roger Garradine. Nimellä julkaistiin tieteis- ja salapoliisikertomuksia lähinnä 1950-luvun alussa aihepiireihin keskittyvissä lehdissä, kuten Detective Monthly. Hän saattoi käyttää myös nimeä Art Hayman.
Porvoo International College
Viimeisinä vuosina esillä oli useita erilaisia ratkaisuja turvata ruotsinkielisen keskiasteen ammatillisen opetuksen jatkuminen itäisellä Uudellamaalla. Keskustelussa oli esillä esimerkiksi eri ammattioppilaitosten tiiviimpi yhteistyö tai yhdistäminen (kuten Point College ja Inveon; seudun ruotsinkielisiä ammattioppilaitoksia myös Prakticum ja Amisto) saman katon alle uudisrakennukseen, sekä tiiviimpi yhteistyö seudun ruotsinkielisten lukioiden kanssa.
Havok
Alkeologian professori nimeltään Ahmed Abdol, mutantti hänkin, vangitsi Alexanderin ja vei hänet laboratorioonsa Egyptiin, missä hän yritti tukkia kosmisen säteilyn pääsyn Alexanderin kehoon, jotta hänen oma voimansa pääsisi toimimaan kunnolla. Abdol muuttui 10 metriä korkeaksi valtaisan voimakkaaksi Eläväksi Monoliitiksi.
Kasautumispiste
Kasautumispiste voidaan määritellä myös toisella tapaa. Olkoon A \subset X. Piste x\in X on A:n kasautumispiste, jos jokaisessa x:n ympäristössä U on ääretön määrä A:n pisteitä. Tähän riittää se, että jokaisessa x:n ympäristössä on jokin A:n piste y ja y ei ole piste x.
Eduard von Grützner
thumb|180px|[[Falstaff, 1921.]] thumb|180px|Mönch auf dem weg zur Brotzeit. Eduard Theodor Ritter von Grützner (26. toukokuuta 1846 - 2. huhtikuuta 1925) oli saksalainen taidemaalari ja professori, joka on tunnettu munkkiaiheisista maalauksistaan.
Ketju
Kahden tukipisteen varaan ripustettu ketju asettuu ketjukäyrän muotoiseksi.
Gladys George
Gladys George aloitti näyttelijänuransa vaudeville-tuotannoissa jo 3-vuotiaana, joista hän jatkoi Broadwaylle teatteriin. 20-luvun alussa George aloitti elokuvauransa mykkäelokuvissa, mutta onnettomuus yksityiselämässä keskeytti alkavan uran. George jatkoi teatterissa parannuttuaan. Vuonna 1934 George jatkoi elokuvauraansa.
Georgen tunnetuimpia elokuvia ovat Valiant Is the Word for Carrie (1936), Marie Antoinette (1938), Kuohuva 20-luku (1939), Maltan haukka (1941), Parhaat vuodet (1946) ja Broadwayn kehtolaulu (1951). Vuonna 1937 Gladys George sai parhaan naispääosan Oscar-palkintoehdokkuuden roolistaan elokuvassa Valiant Is the Word for Carrie.
Melkein 47 vuotta kestäneen uransa aikana George näytteli sekä elokuvissa, televisiossa että teatterissa. George päätti uransa ja vetäytyi eläkkeelle vuonna 1954 sairastuttuaan vakavasti. Hän kuoli vain muutamia kuukausia eläkkeelle jäämisensä jälkeen joulukuussa 1954.
Ura
thumb|230px|Gladys George elokuvassa [[I'm from Missouri (1939).]] Vuonna 1939 George näytteli yökerhoemäntä Panama Smithiä Raoul Walshin ohjaamassa rikoselokuvassa Kuohuva 20-luku, jossa hänen vastanäyttelijöinään oli James Cagney ja Humphrey Bogart. Tunnetuimman elokuvaroolinsa George teki Iva Archerina Bogartin ja Mary Astorin kanssa John Hustonin ohjaamassa film noir -elokuvassa Maltan haukka vuonna 1941. Muita hänen tunnettuja roolejaan on film noir -draamassa Tuli ja tuhka (1944), jossa hänen vastanäyttelijänään on Gene Kelly, seitsemän Oscar-palkintoa saaneessa sotadraamassa Parhaat vuodet (1946), jossa Georgen vastanäyttelijöinä oli muun muassa Myrna Loy ja Fredric March; elokuvan ohjasi William Wyler ja oli vuoden 1946 suurimpia kassamagneetteja.
Vuodet 1940–1941 George näytteli Broadwaylla näytelmissä Lady in Waiting (1940) ja The Distant City (1941). George ei pitänyt paljon Hollywoodissa työskentelemisestä, mutta siellä oli parempi palkka kuin Broadwaylla.
Roland Ratzenberger
Ratzenberger ehti ajaa ennen F1-uraansa muun muassa Britannian ja Japanin Formula 3000 -sarjoissa, joissa hän ylsi pariin voittoon. Lisäksi hän ajoi koppiautoilla ja osallistui Le Mansin 24 tunnin ajoon viidesti. Le Mansin kilpailussa Ratzenbergerin parhaaksi saavutukseksi jäi luokkavoitto ja yleiskilpailun viides sija vuodelta 1993.
Marianne Kiukkonen
Marianne Kiukkonen (s. 1968 Savonlinna ) on suomalainen entinen poliisi, joka on esiintynyt televisio-ohjelmissa.
Kiukkonen osallistui keväällä 2021 Nelosella esitetylle Selviytyjät Suomen viidennelle tuotantokaudelle.
Roland Ratzenberger
Kuoleman jälkeen
Seuraavassa kilpailussa Monacossa järjestettiin lähtöruudukossa hiljainen hetki Ratzenbergerin ja Sennan muistoksi. Eturivi jätettiin tyhjäksi, ja kahteen ensimmäiseen lähtöruutuun oli maalattu Itävallan ja Brasilian liput.
Brittiläinen II armeijakunta
Napoleonin sodat
Koottaessa Napoleonin vastaista armeijaa Belgiaan keväällä 1815 Wellingtonin herttua perusti armeijakunnan, joka koostui brittien alaisuudessa palvelevista hannoverilaisista, hollantilais-belgialaisista sekä saksalaisista joukoista. Muodostamisen syynä oli sijoittaa heikompien joukkojen täydennykseksi sotakokemusta omaavia joukkoja. Armeijakunnan komentajaksi määrättiin lordi Hill.
Plzeň
Jääkiekkojoukkue HC Škoda Plzeň ja jalkapallojoukkue FC Viktoria Plzeň pelaavat maan pääsarjoissa.
AJK-Jatkokoulutus
AJK-Jatkokoulutus on visuaalisen markkinoinnin, sisustussuunnittelun ja tapahtumatuotannon koulutukseen erikoistunut yksityinen aikuiskouluttaja Helsingissä.
Koraanikoulu
Egypti
Egyptissä, kuten muissakin islamilaisissa maissa koraanikoulujen rinnalle on kehittynyt länsimainen alkeisopetuksen järjestelmä, mutta kehitys on ollut hidasta. 1700-luvulla Osmanien valtakuntaan kuuluvassa Egyptissä koraanikoulut olivat ainoa alkeisopetuksen muoto. Kaksi tai kolme vuotta kestänyt koulunkäynti sisälsi Koraanin ulkoa opettelua ja uskonnollisten rituaalien harjoittelua. Koraanin arabia oli egyptiläisille lapsille vierasta, joten opetus ei johtanut oman äidinkielen kirjoitus- ja lukutaitoon.
Muutokset koulujärjestelmässä alkoivat Napoleonin ranskalaismiehityksen aikana vuoden 1798 jälkeen sekä Muhammad Alin (1805–1849) aloittamien reformien tuloksena. Reformit eivät kuitenkaan ulottuneet alkeisopetukseen. Brittihallinnon aikana 1882–1922 alkeisopetusta tarjosivat edelleen vain koraanikoulut. Seurauksena oli, että vielä 1900-luvun alussa lukutaidottomia oli enemmän kuin 90 %. Tavallista kouluopetusta saavien lasten osuus alkoi kasvaa vasta 1900-luvun jälkipuoliskolla siten, että vuonna 1967 jo noin 65 % kaikista lapsista ja puolet tytöistä sai normaalia alkeisopetusta.
Karl Marx ja uskonto
thumb|Karl Marx
Marxin mukaan uskonto on kansan oopiumia koska
Musta Paraati (EP)
Musta Paraati on Maj Karman Kauniiden Kuvien kunnianosoitus helsinkiläiselle Musta Paraati -yhtyeelle ja se sisältääkin vain heidän kappaleitaan (kaikki kappaleet ovat Mustan Paraatin esikoispitkäsoitolta "Peilitalossa"). EP-levy ilmestyi 10. maaliskuuta 2004 Megamanian kautta. Yhtye soitti myös keikoillaan Mustan Paraatin kappaleita, ja yhdellä keikalla Mustan Paraatin kitaristi Sakari "Saku" Paasiniemi vieraili soittamassa. Levy on yhtyeen viimeinen Maj Karman Kauniit Kuvat -nimellä julkaistu. Herra Ylppö liittyi Musta Paraati -yhtyeeseen laulajaksi vuonna 2014.
EP nousi Suomen virallisen singlelistan kolmannelle sijalle, ja pysyi listalla yhteensä kahdeksan viikkoa.
Art Ensemble of Chicago
Yhtyeen historiaa
Nimi "The Art Ensemble of Chicago" otettiin käyttöön vuonna 1969, kun ryhmän jäsenet (lukuun ottamatta Paul Butterfieldin blues-yhtyeeseen liittynyttä Wilsonia) lensivät Pariisiin. Nimi vaihdettiin ranskalaisen promoottorin ehdotuksesta. Pariisissa uudeksi rumpaliksi löydettiin Famoudou Don Moye. Vuonna 1970 ryhmä levytti kaksi albumia laulaja Fontella Bassin kanssa, joka oli tuolloin Bowien vaimo. Näistä varsinkin Les Stances A Sophie on tunnettu edelleen.
Vierailut Suomessa
Art Ensemble of Chicago on soittanut Pori Jazz -festivaaleilla vuosina 1974, 1987 ja 2004.
HAI-1
thumb|HAI-1 HAI-1 oli Josef Nemanin suunnittelema neuvostoliittolainen 1930-luvun alun matkustajalentokone. B. N. Kudvin teki koneen ensilennon 8. lokakuuta 1932. Konetta valmistettiin 43 kappaletta. Kone oli valmistumisaikanaan maailman toiseksi nopein ja Euroopan nopein luokassaan. Koneesta kehitettiin harjoituspommikone, joka kuljetti 200 pommilastin. Sen puolustusaseistuksena oli kaksi konekivääriä. Harjoituspommikoneesta kehitettiin yhteys- ja tiedustelulentokone R-10. Sen moottori oli M-25. Sen huippunopeus oli 370 km/h. Kone tuli käyttöön vuonna 1937, ja sitä valmistettiin 500 kappaletta.
Ovako
Osaksi japanilaista suurteräsyhtiötä
Omistusjärjestelyiden viimeisin vaihe tapahtui keväällä 2018, jolloin japanilainen suuryritys Nippon Steel & Sumitomo Metal Corporation (NSSMC) osti Ovakon pääomasijoitusyhtiö Tritonilta. Kesällä 2018 uusi omistajayritys teki järjestelyjä niin, että Sanyo Special Steel osti Ovakon osana Ovakon integraatiota NSSMC:hen. NSSMC, joka ostohetkellä oli Sanyo Special Steelin suurin osakkeenomistaja, kasvatti samalla osakeomistustaan ja muodosti Sanyo Special Steelistä NSSMC-konsernin tytäryrityksen. Vuonna 2019 konsernin nimi muuttui Nippon Steel Corporationiksi.
Oottakos kuullu...
Oottakos kuullu... on Tapio Heinosen albumi vuodelta 1972. Albumi sisältää suomalaisia kansanlauluja Heikki Laurilan ja Erkki Ertaman uusina sovituksina.
Jaffna
Aiheesta muualla
9.655°N, 80.01889°W
HMS Echo (H23)
Palvelus
Palvelukseen otettaessa alus liitettiin Kotilaivaston 5. hävittäjälaivueeseen, jonka mukana se välittömästi osallistui tammi-maaliskuussa 1935 Länsi-Intian purjehdukseen. Syyskuussa koko laivue siirrettiin Etiopian kriisin vuoksi Välimeren laivastoon.
Kierikkala
Palvelut
Kierikkalan apteekki
Vuonna 1977 Kotkan, Karhulan ja Kymin kuntaliitoksen myötä apteekin nimeksi tuli Kotkan VII Kierikkalan apteekki.
Bernie Geoffrion
Geoffrion muodosti Maurice Richardin ja Jean Béliveaun kanssa Montrealin ykkösketjun, joka johdatti joukkueen kuuteen Stanley Cupiin, joista viisi tuli perättäin vuosina 1955–1960. Calder Trophyn seuraksi Geoffrion voitti Hart Memorial Trophyn liigan arvokkaimpana pelaajana 1955 ja Art Ross Trophyn pistepörssin voittajana sekä 1955 että 1961.
Olin nahjuksen vaimo
Erään kriitikon mukaan elokuva kuuluu Tarkaksen tusinaelokuviin ja on häikäilemättömän sovinistinen. Yleisö kuitenkin piti elokuvasta, jossa tossun alla elävän rikkaan suvun pojan eroamassa oleva vaimo kirjoittaa kirjan avioliitostaan ja saattaa sillä miehensä sekä tämän suvun yleisen naurun kohteeksi. Toinen kriitikko katsoo, että elokuva on satiiri ja hämmentää aikansa rooliajattelua. Vaimon kirjan avulla hissukka löytää itsessään piilevän miehen. Aikalaiskritiikeissä elokuva sai jokseenkin myönteisen vastaanoton, muun muassa Martti Savo toteaa, että "sen koomillisuus tehoaa".
Flavio Briatore
Persoona
Briatore on sanonut, ettei häntä kiinnosta kilvan ajaminen vaan raha. Aloittaessaan uransa Benettonin tallipäällikkönä hänellä ei ollut yhtään kokemusta tallin johtamisesta missään autourheilusarjassa. Hänen lähestymistapansa lajiin oli puhtaasti bisneskeskeinen: "Lähestymistapani oli johtaa tallia samalla tavalla kuin johtaisin mitä tahansa muutakin yritystä. Se ei ollut tunteellista koska se ei ollut intohimoni".
Maisin
Maisin on Papua-Uudessa-Guineassa puhuttava austronesialainen kieli. Sillä on noin 2 612 äidinkielistä puhujaa (2000). Kielellä on murre nimeltään kosirava, jolla on noin 600 puhujaa. Useimmat maisinin puhujat osaavat sujuvasti myös korafen, ubirin sekä englannin kieliä. Maisinin sanajärjestys on subjekti-objekti-verbi.
Brendan Gleeson
Ura
Gleeson liittyi Harry Potter -elokuvasarjaan sen neljännessä osassa Harry Potter ja liekehtivä pikari (2005). Hänen esitti siinä Harry Potterin opettajaa ''Alastor "Villisilmä" Vauhkomieltä. Gleeson palasi sarjaan myös elokuvissa Feeniksin kilta (2007) ja Kuoleman varjelukset, osa 1 (2010).
Audi A6 (C6)
Yleistä
Ulkomitoiltaan ja sisätiloiltaan malli on aikaisempaa lähempänä A8-mallia. Muotoilultaan auto on hieman vanhempaa C5-koria kulmikkaampi. Suurin muutos tapahtui ehkä keulan muotoilussa, johon ilmestyi kromireunainen alhaalta ylös yltävä maski. Myös sisätiloiltaan auto muistuttaa isoveljeään Audi A8:a keskikonsoliin sijoitettuine MMI-informaatio- ja käyttöjärjestelmineen.
Tekniikka
Audille tyypilliseen tapaan mallistossa on etuvetoisia sekä nelivetoisia vaihtoehtoja. Jatkuva quattro-neliveto on saatavilla kaikkien moottorivaihtojen yhteydessä, paitsi 2.0TFSI moottorin yhdeydessä. Neliveto on toteutettu Torsen-keskitasauspyörästöllä, jossa voimaa siirretään mekaanisesti tarpeen mukaan etu- tai takapyörille maksimissaan 60/40-suhteella.
Varustelu
Business Pro -varustukseen kuuluu normaalien varusteiden lisäksi ajovalojenpesimet; keskikyynärnoja etuistuinten välissä; kangasmatot takana; jaettu takaistuimen selkänoja; informaatiojärjestelmä FIS, ajotietokone ja "Auto-Check"-järjestelmä; MMI Basic Plus informaatio- ja käyttöjärjestelmä (sis. mm. takakaiuttimet ja radioon mm. DSP-tilavaikutelma toiminnon); vakionopeudensäädin; kiiltolistat sivuikkunoiden ympärille sekä tavaratilan kiinnityssarja (Avant).
Tylor Spink
Seuraura
Lokakuussa 2016 Spinkin veljekset tekivät Toledo Walleyen kanssa jatkosopimukset. Tylor oli tehoilla 28+48=76 joukkueen toiseksi paras pistemies Shane Berschbachin jälkeen. Hänet valittiin kauden päätteeksi ECHL:n tulokkaiden tähdistökentälliseen. Spink pelasi kauden aikana myös yhteensä viisi AHL-ottelua lainalla kolmessa eri joukkueessa; Milwaukee Admiralsissa, Albany Devilsissa ja Grand Rapids Griffinsissa.
Kesäkuussa 2017 Spinkin veljekset siirtyivät try-outille Ruotsin SHL-liigan Örebro HK:hon. Elokuussa he saivat kaksivuotiset jatkosopimukset. Tylorin ensimmäinen pääsarjakausi 2017–2018 toi hänelle 48 runkosarjaottelussa tehot 8+10=18.
Netta Malinen
Malinen kilpaili ensimmäisen kerran aikuisten MM-kilpailuissa Račicessa elokuussa 2017 sijoittuen kajakkiyksiköiden 1 000 metrillä kahdeksanneksi ja 5 000 metrin yhteislähtökilpailuissa 13:nneksi. Vuoden 2018 EM-kilpailuissa hän oli 1 000 metrillä viides ja 5 000 metrillä 15:s. Vuoden 2018 raskaissa olosuhteissa kilpailluissa MM-kilpailuissa Malinen sijoittui edellisvuoden tapaan 1 000 m kahdeksanneksi, ja 5 000 metrillä hän oli 19:s.
Alkionkehitys
Eri lajeilla on erilainen alkionkehitys. Samantyyppisten lajien alkionkehitys muistuttaa monesti toisiaan. Alkionkehitys etenee solunjakautumisten kautta. Alussa alkio kehittyy monikerroksiseksi gastrulaksi, johon alkaa ilmestyä elimiä.
Kivenhakkaajat
Kivenhakkaajat oli ranskalaisen taiteilijan Gustave Courbetin maalaus vuosilta 1849–1850. Maalaus edusti yhteiskunnallista realismia, kuvaten kahta talonpoikaa, vanhempaa ja nuorempaa, hakkaamassa kiviä.
HMS Eclipse (H08)
Palvelus
Palvelukseen otettaessa alus liitettiin Kotilaivaston 5. hävittäjälaivueeseen, joka siirrettiin 31. elokuuta 1935 kokonaisuudessaan täydennyksenä Välimeren laivastoon Etiopian kriisin vuoksi. Alus oli sijoitettuna 8. syyskuuta – 3. lokakuuta Haifaan ja sen jälkeen Aleksandriaan 5. tammikuuta 1936 saakka. Tämän jälkeen aluksen palveluspaikka vaihteli eri satamissa itäisellä Välimerellä, kunnes se palasi maaliskuussa kotimaahan huollettavaksi.
Vuoden 1938 lopulla alus määrättiin reserviin, joten se liitettiin 5. toukokuuta 1939 Devonportin reserviin. Se palautettiin 2. elokuuta palvelukseen miehitettynä reserviläisillä osallistuakseen laivastonreservinkatselmukseen.
Toinen maailmansota
Taistelussa saadut vauriot korjattiin Pohjois-Venäjällä telakalla, josta alus poistui 6. huhtikuuta. Se palasi Englantiin Devonportin telakalle, josta alus palasi 6. toukokuuta palvelukseen. Korjauksissa aluksen kylki levytettiin uudelleen, polttoainetankit korjattiin, sirpaleiden aiheuttamat vahingot kansirakenteissa paikattiin sekä kaksi aluksen tykeistä korvattiin.
Shandiat
Shandiat ovat fiktiivinen heimokansa manga- ja animesarjassa One Piece. He ovat suuressa osassa Skypiea osan ajan. Heimo muistuttaa kovasti Amerikan alkuperäistä kansaa, intiaaneja.
Historia
Vuosia myöhemmin "Knock-Up Stream" lennätti taivaalle suurimman osan saaresta, jättäen elottoman osan siniselle merelle. Taivaalla saari laskeutui valkovalkomerelle lävistyen jättiläis pavunvarteen. Taivaan asukkaat pitivät saarta pyhänä, kutsuen sitä Upper Yardiksi ja pakottivat Shandiat pakoon. Siitä lähtien taivassaaren asukkaat ja Shandiat ovat tapelleet siitä. Kun Ener tuhosi taivassaaren ja hävisi Luffylle, sota päättyi ja molemmat osapuolet aloittivat yhteisen elon Upper Yardissa. Molempia kansoja johtaa Gan Fall.
Aisa
Aisan mantra on uskomattoman voimakas hänen ikäänsä katsottuna. Kaukaa Shandian kylästä hän pystyi kuulemaan kahden "äänen" vaimentuneen, jotka olivat Satori ja Gan Fall. Lisäksi hän pystyi kertomaan kuinka monta ihmistä Enerin lentävässä arkissa oli maalta käsin.
Braham
Braham (ブラハム, Burahamu) on yksi Shandian sotureista, jotka sotivat Eneriä vastaan saadakseen Upper Yardin itselleen. Kesken selviytymispelin hän hävisi Roronoa Zorolle, mutta kykeni antamaan Zorolle kuumat paikat nopeilla liikkeillään ja aseillaan, jotka hohtavat sokaisten vihollisensa ennen luotien lentämistä. Braham on myös kokenut lähitaisteluissa, pystyen potkimaan vihollisiaan. Sodan päätyttyä hänet nähtiin juovan Zoron kanssa.
Shin Dam-yeong
Shin Dam-yeong (s. 2. lokakuuta 1993) on eteläkorealainen jalkapalloilija. Hän on pelipaikaltaan puolustaja. Hän voitti alle 17-vuotiaiden maailmanmestaruuden vuonna 2010 ja pelasi myös alle 20-vuotiaiden MM-kilpailuissa vuonna 2012. Shiniltä jäivät vuoden 2015 naisten MM-kilpailut loukkaantumisten vuoksi väliin mutta hän kuului Etelä-Korean joukkueeseen vuoden 2019 MM-kilpailuissa ja pelasi yhden alkulohko-ottelun kokonaan. MM-kisojen 2019 päättyessä hän on pelannut kaikkiaan 39 maaottelua ja tehnyt niissä yhden maalin.
Engelberg
Matkailu
thumb|250px|left|Engelberg tarjoaa hyvät olosuhteet lasketteluun thumb|250px|Hubert Sattlerin maalaus Näkymä Engelbergistä
Heinz Guderian
Varhaiset vaiheet
Vuonna 1913 Heinz avioitui Margarete Goernen kanssa. He saivat kaksi poikaa; Heinz Gunther syntyi 23. elokuuta 1914 ja Kurt 17. syyskuuta 1917. Molemmat taistelivat isänsä lailla Saksan riveissä toisessa maailmansodassa ja Heinz Gunther seurasi aikanaan isänsä jalanjälkiä Bundeswehrin panssarijoukkojen tarkastajaksi.
Sotien välinen aika
thumb|330px|Kypäräpäiset kenraalit Guderian (vasemmalla) ja Reinhardt vuonna 1938. Ensimmäisen maailmansodan jälkeen Heinz Guderian erikoistui moottoroituun sodankäyntiin Versailles’n rauhansopimuksen mukaisesti 100 000 mieheen supistetussa Saksan armeijassa. Sodan antama kokemus oli elintärkeää hänen myöhempien näkökulmiensa syntymiselle. Guderian hahmotti asemasodan rintamalinjoihin perustuvan sodankäynnin tuloksettomuuden ja ymmärsi radioyhteyksien tärkeyden modernissa liikkuvassa sodankäynnissä.
Ranska
Toukokuussa 1940 Guderian johti XIX armeijakuntaa (1., 2. ja 10.PsD) kymmenentenä päivänä alkaneessa hyökkäyksessä Ranskaan. Hän ylitti Luxemburgin rajan aamulla kello 05:30 1. PsD mukana. Hänen oma panoksensa sotatoimen strategiaan oli ollut vaatimaton. Sirpinviiltoina tunnetun operaatiosuunnitelman länsivaltojen lyömiseksi kehittänyt kenraali Erich von Manstein oli pyytänyt ”panssarimiehen” mielipiteen suunnitelmasta. Guderianin mielestä suunnitelma oli erinomainen, mutta onnistuakseen siihen pitäisi kiinnittää riittävän paljon panssarivoimia. "Mielellään ne kaikki", hän kirjoitti muistelmissaan Erinnerungen eines Soldaten vuonna 1952 ("Sotilaan muistelmat", suom. Wolf H. Halsti -56).
Kaksi päivää myöhemmin eteneminen keskeytyi jälleen, kun Hitler henkilökohtaisesti antoi yhtä aikaa niin kohtalokkaan kuin kuuluisankin käskyn jättää Dunkerquessa loukussa oleva siirtoarmeija ilmavoimille. Perusteluja käskylle ei annettu ja Guderian muistelee menneensä ”täysin sanattomaksi”. Yhtymien tuli pysähtyä Aa-joen eteläpuolelle. Mikäli Calaisin valtaaminen muodostuisi niin ikään hankalaksi, myös se tuli jättää ilmavoimien huoleksi. Olosuhteiden pakosta jotkut yhtymät kuitenkin ylittivät uoman ja kuin itsestään eteneminen oli kohta taas käynnissä. Muistelmissaan Guderian kertoo antaneensa ylittää Aa-joen joukkojen turvallisuuden vuoksi. Kahdesta muusta satamasta Boulogne kukistui 25. toukokuuta ja Calais päivää myöhemmin.
Nyt Guderian määrättiin hyökkäämään etelään. XIX armeijakunnan vapauttamista edelsi määräys Hitleriltä, että uusi panssariryhmä organisoidaan Guderianin alaisuuteen. Panssariryhmä Guderianin muodostivat armeijakunnat XXXIX ja XLI, sekä koko joukko muita erillisiä yhtymiä. Panssariryhmä kuului Listin 12. armeijaan, joka puolestaan oli yhä osa von Rundstedtin johtamaa Armeijaryhmä A:ta. Guderian huomioi muistelmissaan, että niin kaluston kuin miestenkin kuluneisuus tuli lopultakin selvästi esiin. Toisaalta hän piti hyvänä, että pitkähkö keskitysmarssi etelään tarjosi mahdollisuuden lepoon ja huoltoon. Lopulta kesäkuun 9. päivä Panssariryhmä Guderian hyökkäsi osana Armeijaryhmä A:ta etelään kohti Sveitsin rajaa. Kenraali Fedor von Bockin Armeijaryhmä B oli aloittanut hyökkäyksen Ranskaan jo neljä päivää aiemmin.
Neuvostoliitto
Minskiin Guderianin joukot saapuivat täsmälleen, tämän ennen hyökkäystä lupaamassa viidessä päivässä, mutta panssarikenraali Hermann Hothin komentaman 3. panssariryhmän joukot olivat ehtineet vallata kaupungin jo edellispäivänä. Guderianin panssarien kohtaama vastarinta oli paikoitellen kovaa ja toisinaan Guderian sai vastenmielisiä käskyjä sitoa panssarivoimia mottien varmistamiseen. Hän itse olisi pitänyt kiinni opinkappaleesta, jonka mukaan panssarien kuuluu puskea herkeämättä estääkseen vihollisen ryhmittymisen puolustukseen ja jättää saarrostettujen vastustajien kukistaminen jalkaväelle. Guderianin muistelmien mukaan 2. heinäkuuta kohdattiin myös ensimmäistä kertaa kuuluisa venäläinen T-34-panssarivaunu; se järkytti saksalaisia perin pohjin. Heinäkuun 7. päivä panssarikenraali joutui vakavan valinnan eteen: odottaako pahimmillaan neljäntoista päivämatkan päässä perässä laahannutta jalkaväkeä vai ylittääkö Dnepr-joki panssarivoimien kanssa ja jatkaa etenemistä. Von Bock oli halunnut tarkoituksella päästä Guderianista eroon, ettei Guderian saisi häntä näyttämään pahalta. Panssariryhmä olikin siirretty von Klugen 4. Armeijan alaisuuteen.
Hyökkäystä kohti Moskovaa jatkettiin siitä huolimatta 2. lokakuuta. Guderianin tehtäväksi tuli hyökätä Moskovan reitin varrella olevien joukkojen taakse etelästä. Aluksi sotatoimi oli menestys. Venäläiset eivät odottaneet rynnistystä Moskovan suuntaan enää niin myöhään. Vjazman-Brjanskin tuhoamistaistelussa Neuvostoliitto menetti jälleen 600 000 sotilasta Cannae-tyyliseen saarrostukseen. Vaikka vastarintaa ei tämän jälkeen juuri ollut, oli eteneminen siitä huolimatta hidasta. Joukot olivat väsyneitä ja kalusto kulunutta ja myös muta hidasti matkantekoa. Sitkeää vastarintaa kohdattiin lopulta Nara-joella, jonne oli rakennettu vahvat asemat ja tuotu vereksiä joukkoja.
Vaikka ryntäys Moskovaan oli ratkaisevasti myöhästynyt, vaati Hitler vielä joulukuussa Guderianin panssariryhmää kiertämään Moskova etelästä ja etenemään Gorkiin, joka sijaitsi 300 kilometrin päässä Moskovasta. Guderian oli edennyt jo Tulan teollisuuskeskukseen, mutta ilmoitti Hitlerille, ettei edes sitä voitaisi näissä olosuhteissa pitää, vaan tuli vetäytyä paremmin puolustettaviin Susha–Oka -asemiin. Tämä ei kuitenkaan käynyt Hitlerille. Oman kertomansa mukaan Guderian kyllä keskeytti vetäytymisen Tulasta, mutta von Kluge raportoi johtajalle toisin, mikä riitti syyksi Guderianin erottamiseen 25. joulukuuta.
Ford C-Max
Ford C-Max I (2003–2010)
Bolognan autonäyttelyssä joulukuussa 2006 esiteltiin kasvojenkohotuksen kokenut malli, jonka nimeksi tuli nyt uuden S-Maxin aloittaman käytännön mukaan pelkkä C-Max. Auto sai uudelleenmuotoillut ajovalot ja etupuskurin, jossa ilmanottoaukko oli aiempaa suurempi. Uusi ulkoasu noudatteli Fordin Kinetic Design -muotoilukieltä. Sisällä kojelauta, mittaristo ja ovipaneelit kokivat uudistuksia, ja käytetyt materiaalit ovat aiempaa korkeatasoisempia.
Ford C-Max II (2010–2019)
Toisen sukupolven C-Max esiteltiin Frankfurtin autonäyttelyssä syyskuussa 2009. Viisipaikkaisen mallin rinnalle tuli myös pidempi seitsenpaikkainen Grand C-Max. Auto perustuu samalle Global C -pohjalevylle kuin vuonna 2010 markkinoille tullut kolmannen sukupolven Ford Focus. vasen|pienoiskuva|Ford Grand C-Max Vuoden 2010 Euro NCAP -kolaritestistä C-Max sai tulokseksi täydet viisi tähteä. Erikseen samana vuonna testattu Grand C-Max ansaitsi sekin viisi tähteä. vasen|pienoiskuva|Facelift-mallin Ford Grand C-Max. Pariisin autonäyttelyssä syksyllä 2014 esiteltiin kasvojenkohotuksen kokeneet C-Max- ja Grand C-Max -mallit. Ne saivat uudistuksessa uudelleenmuotoillut ajovalot ja etusäleikön. Sisällä uutta oli kahdeksantuumainen kosketusnäyttö, jonka myötä fyysisten painikkeiden määrä väheni.
Seiko Epson
Historia
Yhtiö listautui pörssiin vuonna 2003. Epson osti Orient Watch Companyn vuonna 2009, joka on japanin suurimpia kellojen valmistajia.
Strömstadin rauhan rajakivet
Kivet ovat vuonna 1751 solmitun Tanska-Norjan ja Ruotsin välisen Strömstadin rajasopimuksen mukaisia rajakiviä joita on yksi Ylä-Tenolla ja kaksi Kivikosken ja Vetsikon rannalla (69.95433°N, 27.301°W) lähellä Utsjoen kirkonkylää. Kiviin on hakattu Ruotsin kuninkaan Adolf Fredrikin kruunumonogrammi ja vuosiluku 1766.
MagiCAD
Yritys
MagiCADiä kehittää raumalainen MAgiCAD Group Oy, jonka palveluksessa on tällä hetkellä noin 100 työntekijää (tilanne 2016). Yritys on pohjoismaiden suurin talotekniikka-alan ohjelmistotalo. Yrityksen on osa kansainvälistä Glodon Group -konsernia.
Ohjelma
MagiCAD kattaa työkalut LVI- ja sähköjärjestelmien suunnitteluun ja piirtämiseen. MagiCAD toimii AutoCAD MEPin ja Revit MEPin kanssa. 3D on MagiCADissä perusominaisuus. Se mahdollistaa suunnittelun todellisilla tuotteilla, risteilytarkastelut, leikkauskuvat sekä tarkat massaluettelot. MagiCADillä voi tehdä muun muassa mitoitus-, tasapainotus- (painehäviölaskenta), ääni-, lämpöhäviö- sekä määrä- ja massalaskennat. MagiCADillä voi tehdä suunnitelmat todellisilla tuotteilla, jolloin suunnitelmat, laskennat ja raportit perustuvat aina todellisiin tuotteisiin ja oikeisiin tuotetietoihin.
Rotusyrjintä
YK:n rotusyrjinnän vastainen sopimus
Yleissopimus tuomitsee rotusyrjinnän ja sitouttaa sopimusvaltiot ryhtymään rotusyrjinnän poistamiseen kaikin asianmukaisin keinoin ja viipymättä, esimerkiksi määräämällä rotusyrjinnän ja siihen kiihottamisen rangaistavaksi. Sopimusvaltiot sitoutuvat myös olemaan ryhtymättä mihinkään rotusyrjintää sisältävään tekoon.
Yleissopimusta valvoo rotusyrjinnän vastainen komitea, joka koostuu 18 riippumattomasta asiantuntijasta.
Tyson Spink
Seuraura
Vuodet 2012–2016 Spink kävi Colgaten yliopistoa. Hän oli Freshman -vuotenaan 2012–2013 tehoilla 7+20=27 joukkueensa paras syöttäjä ja Spink jakoi sisäisen pistepörssin toisen sijan Robbie Bourdonin kanssa edellään vain hänen kaksoisveljensä Tylor. Sophomore -vuotenaan 2013–2014 hän oli Colgaten paras pistemies ja syöttäjä tehoilla 10+23=33. Spink valittiin ECAC Hockeyn akateemiseen tähdistökentälliseen ja finaalien tähdistökentälliseen. Junior -vuotenaan 2014–2015 hän oli tehoilla 14+17=31 joukkueensa paras pistemies ja syöttäjä. Spink jakoi myös Colgaten sisäisen maalipörssin voiton Kyle Baunin kanssa. Hän jakoi ECAC:n pistepörssin kahdeksannen sijan Unionin Jeff Taylorin ja Quinnipiacin Landon Smithin kanssa. Spink valittiin sarjan kolmanteen tähdistökentälliseen. Senior -vuotenaan 2015–2016 hän oli Colgaten paras pistemies, maalintekijä ja syöttäjä tehoilla 14+23=37, joilla Spink jakoi ECAC:n pistepörssin viidennen sijan Quinnipiacin Landon Smithin kanssa. Hänet valittiin sarjan kolmanteen tähdistökentälliseen. Viimeisen yliopistokautensa päätteeksi, huhtikuussa 2016 Spinkin veljekset siirtyivät ECHL-joukkue Toledo Walleyeen. Tyson pelasi siellä loppukeväänä viisi runkosarjaottelua tehopistein 2+2=4 ja seitsemän playoff-ottelua tehden neljä syöttöpistettä.
Kauhanevan–Pohjankankaan kansallispuisto
Linnusto ja muu eläimistö
Metsokanta on taantunut koko maassa. Kauhanevalla ja alueen toisessa kansallispuistossa Lauhanvuorella se oli kuitenkin ainakin 1990-luvun lopulla säilynyt muuta Kauhajokea vakaampana, sillä alueen luontoa on muokattu vain vähän. Myös riekkoja elää alueella edelleen. Kauhanevan allikoissa pesivät muun muassa kuikka sekä laulujoutsen. Myös harvinaistuneen mustakurkku-uikun tiedetään kuuluvan Kauhanevan linnustoon. Metsähanhen pesintään viittaavia havaintoja tehtiin 1970-luvulla, ja nykyisin laji kuuluukin suon linnustoon.
Palvelut
pienoiskuva|Kauhalammin luontotornin läheisyydessä sijaitseva tulenteko-, ruoanlaitto- ja ruokailupaikka. Kansallispuistossa asiakaspalvelusta vastaa vuoden ympäri Metsähallituksen Seitsemisen luontokeskus. Metsähallituksen kanssa alueella tekevät yhteistyötä useita yrityksiä, jotka tarjoavat retrki- ja ohjelmapalveluita, välinevuokrausta, ruokapalveluita, majoitus- ja tilavuokrapalveluita sekä kuljetuspalveluita. Yhteistyöyritykset toteuttavat kansallispuistossa toimiessaan kestävän luontomatkailun periaatteita.
Kulkuyhteydet
pienoiskuva|Kyrönkankaan kesätietä luonto- eli havaintotornille kääntyvän polun luona. Kauhanevan–Pohjankankaan kansallispuistoon on matkaa Karviasta 11 kilometriä, Seinäjoelta 90 kilometriä, Porista 105 kilometriä ja Tampereelta 130 kilometriä. Kansallispuistoon pääsee pohjoisesta, Kauhajoen Aronkylästä alkavaa kantatietä 44 pitkin kohti Honkajokea. Kantatieltä kääntyy tie 6700 Nummijärvelle ja Karviaan. Nummijärveltä on opastus puistoon Kyrönkankaan kesätietä pitkin. Tämä tie loppuu Nummikankaan pysäköintialueelle. Etelästä tultaessa puistoon pääsee ajamalla Karvian keskustasta tietä 274 pitkin kohti Kauhajoen Kauhajärven kylää. Kahdeksan kilometrin päässä Karvian keskustasta pohjoiseen tieltä kääntyy kansallispuistoon johtava Kyrönkankaan kesätie, joka päättyy Salomaan pysäköintialueelle. Kansallispuiston sisällä tie on suljettu puomeilla.
Kanta-Loimaan kirkko
Nykyinen kirkko
Kirkkoa on restauroitu ja korjattu 2000-luvulla, jolloin on usein eri toimin pyritty palauttamaan kirkkoa alkuperäiseen asuun 1900-luvun eri vaiheissa tehtyjen muutosten jäljiltä. Näitä hankkeita on tehty arkkitehti Hanna Lyytisen suunnitelmien mukaan.
Kanta-Loimaan sankarihaudan muistomerkki on Aukusti Veuron veistämä. Vuoden 1918 sankaripatsas on Yrjö Liipolan käsialaa.
Aiemmat kirkot
thumb|left|[[Loimaan sakaristo|Loimaan Vanhankirkon hirsiaitaa.]] Nykyistä Kanta-Loimaan kirkkoa on edeltänyt kaksi puukirkkoa, jotka ovat sijainneet Loimijoen rannassa, Oripään tien (seututie 210) varressa. Ensimmäinen kirkoista on todennäköisesti rakennettu jo 1400-luvun puoliväliin mennessä. Sen sakasti oli rakennettu kivestä, mutta jouduttu purkamaan uuden kirkon rakentamisen tieltä. Puukirkoista jälkimmäinen valmistui vuonna 1751 ja oli rakenteeltaan harvinainen tukipilarikirkko. Tämän kirkon käytyä pieneksi se purettiin ja siirrettiin Alastarolle. Alastaron kirkkona se on siellä edelleen käytössä. Nykyisin Vanhankirkon alueena tunnetulle paikalle on pystytetty muistokivi merkiksi kirkon sijainnista. Alueella on vielä jäljellä hirsiaita, joka on ympäröinyt kirkkomaata.
Otto Liman von Sanders
Liman von Sanders aloitti sotilasuransa vuonna 1874 ratsuväenupseerina. Hän palveli myöhemmin esikuntatehtävissä ja yleni 1904 everstiksi ja rykmentinkomentajaksi sekä 1908 kenraalimajuriksi ja ratsuväkiprikaatin komentajaksi. Vuonna 1911 hänet ylennettiin kenraaliluutnantiksi ja nimitettiin 22:en divisioonan komentajaksi. Joulukuussa 1913 Liman von Sanders nimitettiin johtamaan Turkkiin lähetettyä saksalaista sotilaskomissiota, jonka tarkoituksena oli auttaa järjestämään Turkin armeija uudelleen sen kärsittyä tappion Balkanin sodissa. Hänet myös aateloitiin ja korotettiin Saksan armeijassa ratsuväenkenraaliksi sekä Turkin armeijassa marsalkaksi. Liman von Sanders nimitettiin aluksi Turkin ensimmäisen armeijakunnan komentajaksi, mutta Venäjän esitettyä huolensa saksalaisen vaikutuksen lisääntymisestä Turkissa hänet siirrettiin diplomaattisista syistä tammikuussa 1914 vaatimattomampaan asemaan sotilasylitarkastajaksi. Ensimmäisen maailmansodan puhkeamista edeltäneinä kuukausina hän pyrki parantamaan Turkin armeijan taistelukykyä ja sodan puhjettua suostuttelemaan Turkin liitymään siihen keskusvaltojen puolelle. Jälkimmäisessä tavoitteessa hän ei aluksi saavuttanut haluamaansa tulosta, mutta marraskuussa 1914 Turkki liittyi sotaan.
Citroën Traction Avant
Historia
Auton suunnittelivat André Lefécvre ja Flaminio Bertoni. Suunnitteluprojektin koodina käytettiin lyhennettä PV, joka tuli sanoista la petite voiture (pikkuauto). PV-prototyyppi esiteltiin vuonna 1934 rahoittajajoukolle, joka lupasi välittömästi tukensa projektille.
Menestys
Kaikesta edistyksellisyydestään huolimatta Traction Avantissa käytettiin rakenteita, jotka olivat tuttuja jo entuudestaan. Itse asiassa mikään yksityiskohtakaan ei ollut ennennäkemätön. Eikä se ollut edes ensimmäinen etuvetoinen sarjatuotantoauto, mutta Traction Avantin ansiosta etuveto löi läpi automarkkinoilla. Siksi siitä on muodostunut legenda.
Tekniikka
Edessä oli erillisjousitus ja takana pitkittäisin tukivarsin varustettu jäykkä akseli. Sekä eteen että taakse oli asennettu vääntösauvajouset. Edessä jouset olivat pitkittäin ja takana poikittain asennetut. Jokaiselle pyörälle oli putki-iskunvaimentimet.
Stefan Nystrand
Stefan Nystrand (s. 20. lokakuuta 1981 Haninge, Ruotsi) on ruotsalainen uimari, MM-mitalisti ja maailmanennätysmies. Hänen päälajinsa on vapaauinti.
Sysmän reitin valuma-alue
Pääuoman kulun ja pituuden määritys
Pääuoman pituuden määrittämiseen käytetään edellisen vesireitin pituuden laskemiseksi vesistöviranomaisten Paikkatietoikkuna- verkkopalvelun uomarekisteriä, jonka eri osuudet lasketaan yhteen. Alajuoksu muodostuu Tainionvirrasta ja eri järvenselistä, joiden yhteispituudeksi tulee 35,9 kilometriä. Tästä on Tainionvirran jokiosuuksia yhteensä 24,8 kilometriä. Yläpuolinen vesireitti muodostuu lähes yksinomaa järvistä, joita yhdistävät toisiinsa lyhyet koskireitit. Kun uomarekisterin osuudet laskee yhteen ja lisää Ylä-Suonteen järvireitin pituus Tehriselälle ja matka Suonteenlahden pohjukkaan, saadaan vesireitin pituudeksi 115,3 kilometriä.
Turkin vallankaappausyritys 2016
Erdoğan arvelee Yhdysvalloissa asuvan Turkin oppositiojohtajan Fethullah Gülen olleen kaappauksen organisaattori. Gülenin Hizmet-järjestönsä kielsi arvelun ja totesi järjestön kannattavan Turkin rauhanomaista kehittämistä. Hän on jopa väläyttänyt, että kyseessä saattaa olla lavastus. Turkin pääministeri Binali Yıldırım on uhannut Yhdysvaltoja Gülenin suojelemisen takia ainakin epäsuorasti jopa sodalla, ja Syyrian ja Irakin jihadisteja vastaan käytettyyn Incirlikin lentotukikohtaan on pääsy estetty.
Jukka Hallikainen
Hallikainen on keikkaillut yhdessä vuoden 2010 tangokuninkaan Marko Maunukselan kanssa, ja kaksikko on julkaissut kaksi singleä. Hallikaisen oma yhtye on nimeltään Jackpot.
Poliittinen ura
Hallikainen oli myös ehdolla kevään 2019 eduskuntavaaleissa Kaakkois-Suomen vaalipiirissä. Hän sai 1 061 ääntä eikä tullut valituksi.
Holy Island
Holy Island voi viitata seuraaviin:
Oulu–Kontiomäki-rata
Historia
Rataosa on valmistunut viidessä osassa seuraavasti :
HMS Escapade
Toinen maailmansota
Alus siirrettiin 5. kesäkuuta 5. hävittäjälaivueeseen, jossa se suojasi operaatio Harpoonissa saattuetta WS19Z Maltalle. Paluumatkalla alus suojasi lentotukialus HMS Arguksen paluun kotimaahan, jonka jälkeen se liitettiin saattueen PQ17 suojaukseen. Alus siirrettiin 20. heinäkuuta telakalle Liverpooliin.
Jonny Evans
Seurajoukkueura
Evans palasi Manchester Unitediin kun hän teki heinäkuussa 2023 vapaana pelaajana lyhytaikaisen sopimuksen seuran kanssa.
Maija Barić
Opinnot
Maija Barić kirjoitti ylioppilaaksi 1969 Alppilan yhteislyseosta ja valmistui lastentarhanopettajaksi vuonna 1972 Helsingissä. Hän opiskeli musiikkia vuosina 1969–1971 Berliinin Musiikkikorkeakoulussa. Vuosina 1974–1977 hän opiskeli nukketeatteria Prahan Muusisten Taiteiden Akatemiassa (DAMU) Suomen Kulttuurirahaston apurahan turvin. Vuosina 1980–1982 hän syvensi ammatillista osaamistaan Prahassa Tšekkoslovakian valtion kulttuuriapurahan tuella.
Opetustyö
Barić on toiminut nukketeatterin luennoitsijana ja kouluttajana vuodesta 1977 lähtien muun muassa Helsingin yliopistossa, Sibelius-Akatemiassa, Teatterikorkeakoulussa, Helsingin Konservatoriossa (myöh. Stadia, nyk. Metropolia Ammattikorkeakoulu), eri kaupunkien kesäyliopistoissa, Mannerheimin Lastensuojeluliiton, eri yhdistysten ja seurakuntien kursseilla eri puolilla Suomea, sekä myös Ruotsissa ja Virossa.
Suomen Heraldinen Seura
Toiminta
Seura ylläpitää aatelittomien suomalaisten sukujen ja henkilöiden vaakunarekisteriä.
Novlene Williams-Mills
Williams sijoittui Santo Domingon Pan-Amerikan kisoissa 2003 400 metrillä kuudenneksi. Hän karsiutui Ateenan olympialaisissa 2004 saman matkan välierissä ajalla 50,85. Hän oli kisoissa mukana Jamaikan 4 × 400 metrin viestijuoksujoukkueessa, joka voitti olympiapronssia. Williams voitti Helsingin MM-kisoissa 2005 viestissä MM-hopeaa. Moskovan sisäratojen MM-kisoissa hän oli 400 metrillä viides ja saman vuoden Kansainyhteisön kisoissa kolmas. Kauden lopussa hän juoksi toiseksi IAAF:n yleisurheilufinaalissa ajalla 50,36 ja kolmanneksi yleisurheilun maailmancupissa ajalla 50,24. Osakan MM-kilpailuissa 2007 hän saavutti hopeaa 4 × 400 metrin viestissä ja pronssia 400 metrillä. Pekingin olympialaisissa 2008 hän karsiutui 400 metrillä välierissä. 4 × 400 metrin viestissä hän saavutti pronssia. IAAF:n yleisurheilufinaalissa hän oli samana syksynä kolmas.
Williams-Mills sijoittui Berliinin MM-kilpailuissa 2009 400 metrillä neljänneksi ajalla 49,77. 4 × 400 metrin viestissä hän juoksi toisen osuuden Jamaikan hopeajoukkueessa. IAAF:n yleisurheilufinaalissa hän sijoittui toiseksi. Dohan sisäratojen MM-kisoissa 2010 hän keskeytti 400 metrin loppukilpailun ja oli mukana kolmanneksi 4 × 400 metrin viestissä juosseessa joukkueessa, joka kuitenkin myöhemmin hylättiin joukkueessa juosseen Bobby-Gaye Wilkinsin dopingkäryn jälkeen. Daegun MM-kilpailuissa 2011 hän sijoittui 400 metrillä kahdeksanneksi ajalla 52,89. Pitkässä viestissä hän juoksi kolmannen osuuden toiseksi sijoittuneessa Jamaikan joukkueessa. Lontoon olympialaisissa 2012 hän sijoittui 400 metrillä viidenneksi ja juoksi ankkuriosuuden Jamaikan pronssijoukkueessa 4 × 400 metrin viestissä.
Syöpään sairastuminen
Kesäkuussa 2012 Williams-Mills sai kuulla sairastavansa rintasyöpää. Hän voitti Jamaikan olympiakarsinnat samalla viikolla, varmistaen pääsynsä Lontoon olympialaisiin. Kolme päivää olympiakisojen jälkeen lääkärit poistivat patin rinnasta. Viimeinen leikkaus oli tammikuussa 2013 ja vain kolmen kuukauden päästä siitä oli Williams-Mills takaisin kilpailuissa. Julkisesti hän kertoi syövästään vasta palattuaan kilparadoille kesällä 2013.
Randeep Hooda
Randeep Hooda (s. 20. elokuuta 1976 Rohtak, Haryana, Intia) on intialainen näyttelijä, joka työskentelee hindinkielisissä elokuvissa. Ennen elokuvauraansa hän työskenteli mallina ja näytteli teatterissa. Hänen ensimmäinen elokuvaroolinsa oli Mira Nairin ohjaamassa draamakomediassa Monsoon Wedding vuonna 2001.
Francisco Bertrand
Bertrandin hallituskausi 1911–1919 oli suhteellisen rauhallista aikaa, mutta oppositio ja Yhdysvallat joutuivat syrjäyttämään Bertrandin 1919, kun tämä ei ollut suostumassa perustuslailliseen vallasta siirtymiseen. Bertrandin vastaisia joukkoja johti Tegucigalpan kuvernööri Rafael López Gutiérrez. Bertrand pytki asettamaan lankonsa seuraajakseen, mutta Yhdysvaltain väliintulo pakotti Bertrandin jättämään paikkansa. Väliintulon syyksi on epäilty sekä Bertrandin yritystä korottaa banaaniveroa että pelkoa opposition kapinasta, minkä takia Yhdysvallat olisi suositellut Bertrandille eroa.
Ehlers–Danlosin syndrooma
Oireet
Tyypillisiä Ehlers–Danlosin syndrooman aiheuttamia oireita ovat:
EDS:n aiheuttamissa niveloireissa voi esiintyä niin suurta ajallista vaihtelua, että esimerkiksi pyörätuolin tarve vaihtelee päivittäin.
Diagnosointi
Ehlers–Danlosin oireyhtymän diagnoosikriteereitä uudistettiin vuonna 2017, ja uudet diagnoosikriteerit ovat nähtävillä Ehlers–Danlos Societyn sivustolla.
Tasavallan presidentin kanslia
Kabinetti
Tasavallan presidentin kabinettiin kuuluvat kansliapäällikkö, presidentin neuvonantajat, viestintäpäällikkö ja erityisavustaja. Kabinetti seuraa tasavallan presidentin tehtäviin ja toimivaltaan kuuluvia kysymyksiä sekä raportoi niistä tasavallan presidentille. Kabinetti vastaa tasavallan presidentin avustamisesta presidentintoimen hoidossa. Kansliapäällikkö toimii kabinetin päällikkönä.
Billy Talent
Billy Talent III: 2008–2010
Vuonna 2008 Billy Talent soitti festareilla ja keikoilla Yhdysvalloissa, Kanadassa ja Euroopassa. Benjamin Kowalewicz kirjoitti heinäkuussa Billy Talentin nettisivuilla, että he pysyvät Kanadassa uuden levyn valmistumiseen saakka. Uuden albumin ensimmäinen single, "Turn Your Back" julkaistiin 15. syyskuuta 2008 ja uusi albumi, Billy Talent III 14. heinäkuuta 2009 Kanadassa ja 15. heinäkuuta Suomessa.
Svengijengi ’62
Svengijengi '62 valittiin vuonna 1995 Yhdys­valtojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalais­elokuvia. The New York Timesin kriitikot valitsivat Svengijengi '62:n vuonna 2004 yhdeksi kaikkien aikojen tuhannesta parhaasta elo­kuvasta maa­ilmassa.
Unmercyful Extermination
Unmercyful Extermination on yhdysvaltalaisen brutaalin death metal -yhtyeen Internal Sufferingin EP-levy, joka julkaistiin vuonna 2001 levymerkillä Macabre Mementos Records.
Jumalolento
Jumalakäsitykset
Teismi on uskoa persoonalliseen jumalaan. Monoteismi eli yksijumalaisuus on uskoa vain yhteen Jumalaan. Monoteistisiä uskontoja ovat esimerkiksi kristinusko, islam ja juutalaisuus. Polyteismi on monijumalaisuutta, josta esimerkki on hindulaisuus. Panteismi tarkoittaa uskoa siihen, että jumaluus on kaikessa ja kaikkialla. Uskonnollisessa monismissa uskotaan siihen, että maailmankaikkeutta hallitsee persoonaton voima. Ateismi kieltää kaikki jumalat.
Piirteitä
Jumalat viestivät ihmisille esimerkiksi puheellaan, toiminnallaan, kuvansa kautta tai musiikin välityksellä. Ihmiset viestivät jumalille esimerkiksi rukoilemalla, vannomalla valoja, tai jumalankuvan kautta. Mystisen kokemuksen kautta ihminen voi saada yhteyden jumalaan. Jumalia kuvataan taiteen kautta tai jäljittelemällä heitä esimerkiksi näytelmässä tai tanssissa. Jotkin uskonnot, kuten islam, tosin kieltävät jumalankuvien tekemisen.
Kulttuureittain
Maanviljelijäkulttuureissa jumaluudet ovat usein elämän antajia ja kasvien jumalia, tai säänjumalia, jotka hedelmöittävät maan jumalattaren. Kuoleman ja ylösnousemuksen jumalat symboloivat kasvien lisääntymisen kiertokulkua. Esi-isät ja kulttuurisankarit ovat jumalia, jotka keksivät viljelyskasvit.
Harold B. Lee
Elämäkerta
Tosiasiassa Leen presidenttikaudesta tuli eräs kirkon lyhyimmistä. Hänet valittiin Smithin seuraajaksi heinäkuussa 1972, ja hän menehtyi äkilliseen sydänkohtaukseen jo puolentoista vuoden kuluttua, joulukuussa 1973. Spencer W. Kimballin, joka oli päivälleen neljä vuotta Leetä vanhempi ja sairaalloinen, osaksi tuli johtaa kirkkoa seuraavat kaksitoista vuotta. Hänen aikanaan pappeus ulotettiin myös mustaihoisille.
Päämääränä kuu
Päämääränä kuu on 16. Hergén piirtämä ja käsikirjoittama Tintti-sarjakuva-albumi. Se alkoi ilmestyä ranskankielisenä jatkosarjana belgialaisessa Tintin-lehdessä vuonna 1950. Vuonna 1953 se julkaistiin sarjakuva-albumina. Suomessa Otava julkaisi albumin Tintin seikkailut -sarjan 14. osana vuonna 1975. Sen suomensivat Heikki ja Soile Kaukoranta.
Volleyball Hall of Fame
Pelaaja, tuomari tai seura- tai sarjatoiminnassa mukana oleva toimitsija tai vaikuttaja voi uransa jälkeen päästä Volleyball Hall of Famen jäseneksi, jos hän on yltänyt urallaan johonkin suureen saavutukseen, ollut merkittävä pelaaja tai vaikuttanut jotenkin lentopallon kehittymiseen.
Luettelo kenraaleista
thumb|250px|[[Aksel Airo, Erik Heinrichs ja C. G. E. Mannerheim jatkosodan aikana.]] Tämä on epätäydellinen luettelo kenraaleista.
Saksa
thumb|180px|[[Karl von Clausewitz, preussilainen sotateoreetikko]] Ks. Luettelo natsi-Saksan kenraaleista
Yhdysvallat
thumb|180px|Kenraali [[Omar Bradley vuonna 1949.]]
Yhdistynyt kuningaskunta
thumb|180px|[[Sotamarsalkka Bernard "Monty" Montgomery]]
Menetetyn muistin tapaus
Menetetyn muistin tapaus on Sanoma Magazines Finlandin kustantama Disneyn eläinmaailman ankkasarjoja käsittelevän Ankantekijät-sarjan kahdeksas teos. Kaikki teoksen tarinat on piirtänyt tunnettu italialainen ankkapiirtäjä Giorgio Cavazzano. Käsikirjoittajina toimivat François Corteggiani, Tito Faraci, Bruno Sarda, Philippe Gasc, Manuela Marinato ja Giorgio Pezzin. Kirja on julkaistu vuonna 2007.